CELEX: 32014R0877
Language: fi
Date: 2014-08-08 00:00:00
Title: Komission täytäntöönpanoasetus (EU) N:o 877/2014, annettu 8 päivänä elokuuta 2014 , tiettyjen tavaroiden luokittelusta yhdistettyyn nimikkeistöön

13.8.2014   
            
            
               FI
            
            
               Euroopan unionin virallinen lehti
            
            
               L 240/15
            
         KOMISSION TÄYTÄNTÖÖNPANOASETUS (EU) N:o 877/2014,
   annettu 8 päivänä elokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Martine REICHERTS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite (nk. LCD-videoseinänäyttö), jossa on nestekidenäyttötekniikkaan perustuva värimonitori ja automaattinen tietojenkäsittelykone ja jonka mitat ovat noin 91 × 53 × 12 cm.
                  Monitorilla, jonka kuvaruudun läpimitta on noin 102 cm (40 tuumaa), on seuraavat ominaisuudet:
                  
                              —
                           
                           
                              alkuperäinen erottelutarkkuus on 1 920 × 1 080 pikseliä,
                           
                        
                              —
                           
                           
                              kuvasuhde on 16:9,
                           
                        
                              —
                           
                           
                              pikselien jakoväli on 0,46125 mm,
                           
                        
                              —
                           
                           
                              vasteaika on 8 ms,
                           
                        
                              —
                           
                           
                              enimmäiskirkkaus on 700 cd/m2,
                           
                        
                              —
                           
                           
                              tyypillinen kontrastisuhde on 3 000:1,
                           
                        
                              —
                           
                           
                              sivuttais- ja pystysuuntainen katselukulma on 178 °,
                           
                        
                              —
                           
                           
                              kuva kuvassa -valmius (PIP).
                           
                        Sisäänrakennetussa automaattisessa tietojenkäsittelykoneessa on mikroprosessori, 1 gigatavun muisti ja 40 gigatavun kovalevyasema.
                  Laitteessa on myös äänenvahvistin, kaksi kaiutinta ja virta- ja säätöpainikkeita ja se esitetään tullille kaukosäätimen kanssa.
                  Laitteessa on seuraavat liitännät: VGA sisään, DVI-D sisään/ulos, HDMI, CVBS (AV), RS232C sisään/ulos, audio sisään/ulos ja LAN.
                  Laite esitetään tullille käytettäväksi LCD-videoseinien komponenttina. Sisäänrakennettua automaattista tietojenkäsittelykonetta käytetään videoseinän prosessorina, jolla voidaan ohjata enintään 5 × 5 -kokoisen videoseinäkokoonpanon verkkoa. Laite voi toimia itsenäisesti monitorina tai automaattisena tietojenkäsittelykoneena.
               
               
                  8528 59 31
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8528, 8528 59 ja 8528 59 31 nimiketekstien mukaisesti.
                  Laite on suunniteltu suorittamaan kaksi XVI jakson toimintoa (nimikkeen 8471 tietojenkäsittelyä ja nimikkeen 8528 videosignaalien esittämistä). Mainitussa jaksossa olevan 3 huomautuksen mukaisesti se on luokiteltava yhdistelmän pääasiallisen toiminnon suorittavan osan mukaisesti.
                  Laitteen tarkoituksen ja suunnittelun perusteella, kuten sen perusteella, että automaattista tietojenkäsittelykonetta käytetään videoseinän prosessorina, jolla voidaan ohjata enintään 5 × 5 -kokoisen videoseinäkokoonpanon verkkoa, laite on tarkoitettu käytettäväksi LCD-videoseinän monitorikomponenttina. Näin ollen laitteen pääasiallinen toiminto on sama kuin nimikkeen 8528 monitorilla. Laitetta ei sen vuoksi voida luokitella nimikkeeseen 8471 automaattiseksi tietojenkäsittelykoneeksi.
                  Kun otetaan huomioon laitteen objektiiviset ominaisuudet, kuten kuvaruudun koko, tuetut videotilat, pidempikestoiseen lähikatseluun soveltumaton pikselien jakoväli, voimakas kirkkaus, kaukosäätimen kuuluminen varustukseen, vahvistimella varustetut äänipiirit ja PIP-toiminto, monitorin ei katsota olevan tarkoitettu käytettäväksi yksinomaan tai pääasiallisesti nimikkeen 8471 automaattisessa tietojenkäsittelyjärjestelmässä. Laitteen luokittelu alanimikkeeseen 8528 51 00 ei sen vuoksi tule kyseeseen.
                  Koska monitorilla pystytään toistamaan automaattisen tietojenkäsittelykoneen signaaleja tasolla, joka on riittävä sen käyttämiseksi automaattisen tietojenkäsittelykoneen kanssa, monitorin katsotaan pystyvän toistamaan hyväksyttävällä toiminnallisuustasolla automaattisten tietojenkäsittelykoneiden signaaleja.
                  Sen vuoksi laite luokitellaan CN-koodin 8528 59 31 muuksi litteäksi näytöksi, joka pystyy esittämään hyväksyttävällä toiminnallisuustasolla signaaleja automaattisista tietojenkäsittelykoneista ja jonka kuvaruudussa käytetään nestekidenäyttötekniikkaa.